Qızıl ilan
Deyilənə görə bir messi var imiş. Bu  messi varı-yoxu bir
qoca anası var imiş. Messi hədsiz gözəl olur. Bir gün qıza elçi gəlir.
Elçilər qızgilə gəlib çatanda onların qabağına qızıla çalan, gözəl bir
ilan çıxır. İlan insan kimi dil açıb bunlara yalvarır. Sizi and verirəm
duz-çörəyə buradan uzaqlaşın.

Elçilər ilanın dil açmağına məhəttəl qalırlar. Onlardan biri ilanı
öldürmək istəyir. İlan çıxıb gedir. Elçilər qızın razılığını alıb gedirlər.
Sonra isə toyu başlayırlar. Gəlin gedən zaman həmin ilan yenə
də gəlir, bir qıraqda durub tamaşa edir.

Qız gedənnən bir ay sonra qızın həyat yoldaşı onu ölür. Qız gözü
yaşlı yenə də qoca anasının yanına qayıdır. Aradan bir müddət
keçir. Qız fikirli-fikirli yatır. Bu zaman ilan gəlib pəncərədən içəri
girir, başlayır qıza tamaşa eləməyə. Səhər açılanda ilan çıxıb gedir.
Belə-belə ilan hər gün gəlib qıza tamaşa eləməyə başlayır. Bir gün
qız yuxu görüb qorxulu-qorxulu oyanır. Qız baxır ki, bu ilandı. İlan
qıza sarı gəlir, qız qışqırmaq istəyir. İlan dönüb gözəl bir  oğlan olur.
Oğlan qızın xoşuna gəlir, onlar bir müddət görüşürlər. Lakin qız
dözə bilmir, yalvarır ki, bu sirri açıb ona desin, görək bu nə işdi.
Oğlan sirri açıb deyir ki, mən bir pəriyəm. Mən sənin eşqindən ilan
cildinə girmişəm, indi isə səni and verirəm o bir Allaha, bu sirri heç
kimə deməyəsən. Qız sirri saxlaya bilmir. Əhvalatı qonşu qadına
danışır. Qonşu qadın ona tapşırır ki, özünü mundarlasın, bəlkə
oğlan bundan əl çəkə. Qız özünü içki ilə mundarlayır. Oğlan bunu
bilir, elə o saat yox olur.

Mənbə 

Əsatirlər, əfsanə və rəvayətlər. Bakı, "Şərq-Qərb", 2005. anl.az

Rəvayətlər